**Și te respir**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Întind o mână să-ți ating ideea

În care mă îmbraci când scriem nud,

Că am ascuns sub perna moale cheia

Ce ți-am furat-o când în verde crud

Pășeai pe-aleea inimii zdrobite

De o furtună falsă-ntr-un pahar

Ce-avea aripi de ceară, ofilite,

Dar se credea că-i muză și-are har.

Azi mă îmbrac în pardesiu cu rime,

La braț te plimb și versul mi-e breloc,

Când te respir o fac în profunzime,

Strivesc trecutul ca pe un chiștoc.

- O recidivă de melancolie

Străbate amintirea penetrând

Iubirea noastră ca o mărturie

Că eu te-am invitat în orice gând

Să pot gusta din roua vanilată

Ce-ţi glazurează buzele în zori,

Să te ascund în ochii de ciocolată,

Să-mi fii ostatic pe-un câmp de flori.

Doar clipă ce-o-mpărțim este supremă,

E un narcotic dulce, dar letal,

Venin şi soare într-o apozemă

Ca un remediu existenţial.

Ioan Grigoraș Liliana Trif